Printer क्या है और Printer के प्रकार क्या हैं (Types of Printer in Hindi, Printer Ke Prakar, How many Types of Printer in Hindi) प्रिंटर क्या है और उसके प्रकार कौन-कौन से हैं तो चलिए जानते हैं कि प्रिंटर के प्रकार कितने हैं और कौन-कौन से हैं?
What is Printer in Hindi
Printer एक ऑनलाइन आउटपुट डिवाइस है जो कंप्यूटर से प्राप्त जानकारी को कागज पर छापता है। कागज पर Output की यह प्रतिलिपि Hard Copy कहलाती है। कंप्यूटर से जानकारी का आउटपुट बहुत तेजी से मिलता है और प्रिंटर इतनी तेजी से कार्य नहीं कर पाता। इसलिये यह आवश्यकता महसूस की गयी कि जानकारियों को Printer में ही स्टोर किया जा सके, इसलिये प्रिंटर में भी एक मेमोरी होती है, जहाँ से यह परिणामों को धीरे-धीरे Print करता हैं।
प्रिंटर एक ऐसा आउटपुट डिवाइस है, जो Soft Copy को हार्ड Hard Copy में परिवर्तित करता है।
Types of Printer in Hindi
Printing Method – प्रिंटिंग में प्रिंट करने की विधि बहुत महत्वपूर्ण कारक है, Printing Method दो प्रकार की होती है, इम्पैक्ट प्रिंटिंग तथा नॉन-इम्पैक्ट प्रिंटिंग।
- Impact Printer
- Non-Impact Printer
Impact Printer in Hindi
इम्पैक्ट प्रिंटर वे प्रिंटर होते हैं जो अपना इम्पैक्ट यानि प्रभाव छोड़ते हैं, जैसे टाइपराइटर प्रिंटिंग, यह विधि भी टाइपराइटर की विधि के समान होती है। जिसमें धातु का एक हैमर या प्रिंट हैड होता है, जो कागज व रिबन से टकराता है। Impact Printing में अक्षर या कैरेक्टर्स ठोस प्रिंटेड अक्षरों (Solid Font) या डॉट मेट्रिक्स विधि से कागज पर उभरते हैं। इम्पैक्ट प्रिंटर की अनेक विधियाँ हैं। जैसे –
- Dot Matrix Printer
- Daisy Wheel Printer
- Line Printer
- Chain Printer
- Drum Printer etc.
Dot Matrix Printer in Hindi
यह एक इम्पैक्ट प्रिंटर है तथा यह प्रिंटिंग करते समय बहुत शोर करता हैं। इस प्रिंटर के प्रिंट हैड में अनेक पिनों का एक मैट्रिक्स होता है और प्रत्येक पिन के रिबन और कागज पर स्पर्श से एक डॉट छपता हैं। अनेक डॉट मिलकर एक कैरेक्टर बनाते है। प्रिंट हैड में 7, 9, 14, 18 या 24 पिनों का Horizontal Group होता है। एक बार में एक कॉलम की पिनें Print Head से बाहर निकलकर डॉट्स छापती है। जिससे एक कैरेक्टर अनेक स्टेप्स में बनता है और लाइन की दिशा में प्रिंट हैड आगे बढ़ता जाता है।
Dot Matrix Printer की प्रिंटिंग गति 30 से 600 कैरेक्टर प्रति सेकंड होती हैं। डॉट मैट्रिक्स प्रिंटर में पूर्व निर्मित प्रिंटेड करैक्टर (Font) नहीं होते हैं। इसलिये ये विभिन्न आकार-प्रकार और भाषा के कैरेक्टर ग्राफिक्स आदि छाप सकता हैं। यह प्रिंट हैड की मदद से कैरेक्टर बनाते है, जो की कोड (0 और 1) के रूप में मेमोरी से प्राप्त करते है। प्रिंट हैड में इलेक्ट्रॉनिक सर्किट मौजूद रहता है, जो कैरेक्टर को डिकोड करता हैं। इस Printer की प्रिंट क्वालिटी अच्छी नहीं होती हैं।
Daisy Wheel Printer in Hindi
यह ठोस प्रिंटेड करैक्टर (Solid Font) वाला इम्पैक्ट प्रिंटर है। इसका नाम Daisy Wheel इसलिये दिया गया है, क्योंकि इसके प्रिंट हैड की आकृति एक पुष्प (Daisy) से मिलती हैं। डेजी व्हील प्रिंटर धीमी गति का प्रिंटर है, लेकिन इसके आउटपुट की स्पष्टता उच्च होती है। इसलिये इसका उपयोग लेटर आदि प्रिंट करने में होता है, और यह Letter Quality Printer कहलाता है।
इसके प्रिंट हैड में चक्र या व्हील होता है, जिसकी प्रत्येक Spoke में एक कैरेक्टर का Solid Font उभरा रहता है, व्हील कागज की क्षैतिज दिशा में गति करता है और छपने योग्य कैरेक्टर का स्पोक व्हील के घूमने से प्रिंट पोजीशन (Position) पर आता है। एक छोटा हैमर, स्पोक रिबन और कागज पर टकराता हैं, जिससे अक्षर कागज पर छप जाता है। अब इस प्रकार के प्रिंटर का उपयोग बहुत कम हो रहा हैं।
Line Printer in Hindi
यह भी एक इम्पैक्ट प्रिंटर हैं। बड़े कंप्यूटरों के लिए High Speed के प्रिंटरो की आवश्यकता होती है। उच्च गति के प्रिंटर एक बार में एक Character छापने की बजाय एक लाइन पृष्ट को एक बार में छाप सकते है। इनकी छापने की गति 300 से 3000 लाइन प्रति मिनिट होती हैं। ये प्रिंटर Mini व Mainframe कंप्यूटर में बड़े कार्यों हेतु प्रयोग किये जाते है। Line Printer तीन प्रकार के होते हैं।
- Drum Printer
- Chain Printer
- Band Printer
Drum Printer in Hindi
ड्रम प्रिंटर में तेज घूमने वाला एक ड्रम होता है, जिसकी सतह पर अक्षर उभरे रहते हैं। एक बैंड पर सभी अक्षरों का एक समूह होता हैं। ऐसे अनेक बैंड सम्पूर्ण ड्रम पर होते हैं, जिससे कागज पर लाइन की प्रत्येक स्थिति में Character छापे जा सकते हैं। ड्रम तेजी से घूमता हैं और एक घूर्णन में एक लाइन छापता है। एक तेज गति का हैमर प्रत्येक बैंड के उचित Character पर कागज के विरुद्ध टकराता हैं, और एक घूर्णन (Rotation) पूरा होने पर एक लाइन छप जाती हैं।
Chain Printer in Hindi
इस Printer में तेज घूमने वाली एक चेन होती है, जिसे प्रिंट चेन कहते हैं। चेन में Character छपे होते है, प्रत्येक कड़ी (Link) में एक कैरेक्टर का Font होता हैं। प्रत्येक प्रिंट पोजीशन पर हैमर लगे होते हैं। जिससे हैमर कागज पर टकराकर एक बार में एक लाइन Print करता हैं।
Band Printer in Hindi
यह Printer चेन प्रिंटर के समान कार्य करता है। इसमें चेन के स्थान पर स्टील का एक प्रिंट बैंड होता है। इस Printer में भी हैमर एक बार में एक लाइन प्रिंट करता हैं।
Non-Impact Printer in Hindi
नॉन-इम्पैक्ट प्रिंटिंग में प्रिंट हैड या कागज के मध्य संपर्क नहीं होता है इसमें लेजर प्रिंटिंग द्वारा तकनीक दी जाती है। इसलिये इसकी Quality उच्च होती है। Non-Impact Printer की अनेक विधियाँ हैं। जैसे –
- Laser Printer
- Photo Printer
- Inkjet Printer
- Portable Printer
- Multi functional Printer
- Thermal Printer
Laser Printer in Hindi
Laser Printer नॉन इम्पैक्ट पेज प्रिंटर हैं। लेजर प्रिंटर का प्रयोग Computer System में 1970 के दशक से हो रहा हैं। पहले ये मेनफ़्रेम कंप्यूटर में प्रयोग किये जाते थे। 1980 के दशक में Laser Printer का मूल्य लगभग 3000 डॉलर था। ये Printer आजकल अधिक लोकप्रिय हैं, क्योंकि ये अपेक्षाकृत अधिक फास्ट और उच्च Quality में टेक्स्ट और ग्राफिक्स छापने में सक्षम हैं।
अधिकांश लेजर प्रिंटर में एक अतिरिक्त माइक्रो प्रोसेसर रेम व रोम का प्रयोग किया जाता है। यह प्रिंटर भी डॉट्स के द्वारा ही कागज पर प्रिंट करता है। परन्तु ये डॉट्स बहुत ही छोटे व पास-पास होने के कारण बहुत सपष्ट प्रिंट होते है। इस प्रिंटर में Cartridge का प्रयोग किया जाता है, जिसके अंदर Ink Powder को भर दिया जाता हैं।
लेजर प्रिंटर के कार्य करने की विधि मूलरूप से Photo Copy मशीन की तरह होती है। लेकिन Photo Copy मशीन में तेज रोशनी का प्रयोग किया जाता है। लेजर प्रिंटर 300 से लेकर 600 DPI (Dot Per Inch) तक या उससे भी अधिक Resolution की छपाई करता है। रंगीन लेजर प्रिंटर उच्च क्वालिटी का रंगीन Output देता हैं।
इसमें विशेष टोनर होता है, जिसमें विभिन्न रंगों के कण उपलब्ध रहते हैं। यह Printer बहुत महंगे होते है। क्योंकि इनके छापने की गति उच्च होती हैं, तथा यह प्लास्टिक की सीट या अन्य सीट पर Output को प्रिंट कर सकते हैं।
लेजर प्रिंटर की विशेषताएं
- High Resolution
- High Print Speed
- बड़ी मात्रा में Printing के लिए उपयुक्त
- कम कीमत प्रति पृष्ठ छपाई
लेजर प्रिंटर की कमियां
- इंकजेट प्रिंटर से अधिक महंगा
- टोनर तथा ड्रम का महंगा होना, यदि आप बदलना चाहते है।
- इंकजेट प्रिंटर से बड़ा तथा भारी
Photo Printer in Hindi
फोटो प्रिंटर एक रंगीन Printer होता है, जो फोटो लैब की Quality फोटो पेपर पर छापते हैं। इसका इस्तेमाल Documents की प्रिंटिंग के लिए किया जा सकता है। इन प्रिंटरो के पास काफी बड़ी संख्या में नॉजल होते है, जो काफी अच्छी Quality की इमेज के लिए बहुत अच्छे स्याही (Ink) के बूंद छापता है।
कुछ Photo Printer में मिडिया कार्ड रिडर भी होते है। ये 4×6 फोटो को सीधे डिजिटल कैमरे के मिडिया कार्ड से बिना किसी Computer के प्रिंट कर सकता है। ज्यादातर Inkjet Printer और उच्च क्षमता वाले Laser Printer उच्च क्वालिटी की तस्वीरे प्रिंट करने में सक्षम होते हैं। कभी कभी इन प्रिंटरो को फोटो प्रिंटर के रूप में बाजार में लाया जाता है।
बड़ी संख्या में नॉजल तथा बहुत अच्छे बूंदों के अतिरिक्त इन प्रिंटरो में अतिरिक्त फोटो स्यान हल्का मैजेंटा तथा हल्का काला रंगों में रंगीन Cartridge होता है। ये अतिरिक्त रंगीन Cartridge की सहायता से अधिक रोचक तथा वास्तविक दिखने जैसा फोटो छापते है। इसका परिणाम साधारण Inkjet तथा Laser Printer से बेहतर होता है।
Inkjet Printer in Hindi
यह नॉन इम्पैक्ट प्रिंटर है, जिसमें एक नोजल से कागज पर स्याही की बूंदो की बौछार करके कैरेक्टर व ग्राफिक्स Print किये जाते है। इस प्रिंटर का आउटपुट बहुत स्पष्ट होता है। क्योंकि इसमें अक्षर का निर्माण कई Dots से मिलकर होता हैं। रंगीन Inkjet Printer में स्याही के चार नोजल होते है। नीले, लाल, पीला, काला इसलिए इसको CMYK Printer भी कहा जाता हैं, तथा ये चारो रंग मिलकर किसी भी रंग को उत्पन्न कर सकते है। इसलिए इनका प्रयोग सभी प्रकार के रंगीन Printer में किया जाता है।
इस Printer में एक मुख्य समस्या है कि इसके प्रिंट हैड में Ink Clogging हो जाती है। यदि इससे कुछ समय तक Printing ना कि जाये तो इसके नोजल के मुहाने पर स्याही जम जाती है। जिससे इसके छिद्र बंद हो जाते है। इस समस्या को Ink Clogging कहा जाता है। अब इस प्रॉब्लम को हल कर लिया गया है। इसके अलावा इस प्रिंटर की Printing पर यदि नमी आ जाये तो इंक फैल जाती है। इसकी प्रिंटिंग Quality प्रायः 300 Dot Per Inch होती हैं।
Portable Printer in Hindi
पोर्टेबल प्रिंटर छोटे कम वजन वाले Inkjet या थर्मल प्रिंटर होते है, जो लैपटॉप कंप्यूटर द्वारा यात्रा के दौरान Print निकालने की अनुमति देते है। यह ढोने में आसान तथा इस्तेमाल करने में सहज होते है। मगर Compact Design की वजह से सामान्य इंकजेट प्रिंटरो के मुकाबले महंगे होते है। इनकी प्रिंटिंग की गति भी सामान्य Printer से कम होती है। कुछ प्रिंट डिजिटल कैमरे से तत्काल फोटो निकालने के लिए इस्तेमाल किये जाते है, इसलिए इन्हें Portable Photo Printer कहा जाता है।
Multi Functional Printer in Hindi
ऐसा प्रिंटर जिसके द्वारा हम किसी डॉक्यूमेंट को स्कैन कर सकते हैं, उसे प्रिंट कर सकते है तथा प्रिंट करने के बाद FAX भी कर सकते हैं, उसे मल्टीफंक्शनल प्रिंटर कहा जाता हैं। मल्टीफंक्शनल/ऑल इन वन प्रिंटर को Multi Function Device भी कहा जाता है। यह एक ऐसी मशीन है जिसके द्वारा कई मशीनों के कार्य जैसे Printer, Scanner, Copier तथा FAX किये जा सकते है।
मल्टीफंक्शन प्रिंटर घरेलु कार्यालयों में बहुत लोकप्रिय होता हैं। इसमें Inkjet या Laser प्रिंट विधि का प्रयोग हो सकता है। कुछ मल्टीफंक्शन प्रिंटरो में मिडिया कार्ड रिडर का प्रयोग होता है, जो डिजिटल कैमरा से Computer के प्रयोग के बगैर सीधे-सीधे इमेज छाप सकता है।
Thermal Printer in Hindi
यह एक ऐसी तकनीक है, जिसमें कागज पर wax आधारित रिबन से अक्षर प्रिंट किये जा सकते है। इस Printer के द्वारा किया गया प्रिंट ज्यादा समय के लिए स्थित नहीं रहता, अर्थात कुछ समय बाद प्रिंट किया गया Text पेपर से मिट जाता हैं। सामान्यतः इन Printers का प्रयोग ATM मशीन में किया जाता हैं।
अन्य पढ़ें: